สวัสดีค่ะ ประจำเดือนเริ่มมาล่าสุดวันที่16-17 กย หมดประมาณวันที่ 22 กย ปกติช่วงนี้จะมาแล้ว แต่ยังไม่มาเลยค่ะ เลื่อนมาประมาณ 7 วันแล้ว มีเพศสัมพันธ์กับแฟน ป้องกันด้วยวิธีใส่ถุงยางทุกครั้งค่ะ ลองซื้อที่ตรวจมาตรวจแล้ว 3 วันติดต่อกัน ขึ้น 1 ขีดชัดเจนทั้ง 3 ครั้งค่ะ (ตรวจช่วงเช้า ปัสสาวะแรก) แต่ก็สงสัยว่าทำไมประจำเดือนยังไม่มา มีอาการปวดหน่วงๆท้องช่วงล่างเหมือนปวดประจำเดือนมา 3 วันแล้วด้วยค่ะ และวันนี้ไปตรวจภายในและสอบถามคุณ คุณลองกดท้องก็ไม่พบอะไรนะคะ แต่ตรวจภายในพบติ่งเนื้อน่าจะปากมดลูกค่ะ คุณได้ทำการตัดออกไปแล้ว ติ่งเนื้อนี้มีผลกับประจำเดือนมั้ยคะ และอยากทราบว่ามีโอกาสเสี่ยงที่จะตั้งครรภ์มั้ยคะ
สวัสดีค่ะ หากประจำเดือนล่าสุดมาวันที่ 16-17 ก.ย. แล้วในตอนนี้ยังไม่มา และหากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะสำหรับติ่งเนื้อที่ปากมดลูก ไม่ได้มีผลที่ทำให้ประจำเดือนไม่มา และการตัดติ่งเนื้อไป ก็ไม่น่าทำให้ประจำเดือนไม่มาเช่นกันค่ะ ทั้งนี้ ติ่งเนื้อที่ปากมดลูกส่วนใหญ่ ก็เป็นติ่งธรรมดา ไม่ได้อันตรายอะไรค่ะ